CELEX: C2004/179/35
Language: lt
Date: 2004-07-10 00:00:00
Title: Byla T-182/04: Daniel Van der Spree 2004 m. gegužės 17 d. pareikštas ieškinys Europos Bendrijų Komisijai

10.7.2004   
            
            
               LT
            
            
               Europos Sąjungos oficialusis leidinys
            
            
               C 179/18
            
         Daniel Van der Spree 2004 m. gegužės 17 d. pareikštas ieškinys Europos Bendrijų Komisijai
   (Byla T-182/04)
   (2004/C 179/35)
   Bylos kalba: prancūzų
   2004 m. gegužės 17 d. Europos Bendrijų Pirmosios instancijos teisme buvo pareikštas Daniel Van der Spree, gyvenančio Overijse (Belgija), atstovaujamo advokatų Sébastien Orlandi, Albert Coolen, Jean-Noël Louis ir Etienne Marchal, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti sprendimą dėl pareiškėjo tarnybinės veiklos 2001 m. liepos 1 d. – 2002 m. gruodžio 31 d. vertinimo ataskaitos galutinio patvirtinimo;
            
         
               —
            
            
               priteisti iš atsakovo bylinėjimosi išlaidas.
            
         Teisiniai pagrindai ir pagrindiniai argumentai
   Savo reikalavimus pareiškėjas grindžia, visų pirma, Pareigūnų tarnybos nuostatų 26 ir 43 straipsnių pažeidimu bei specialiųjų priemonių, taikomų laikinajam vertinimui 2001 m.-2002 m., pažeidimu. Pareiškėjas taip pat nurodo pareigos motyvuoti pažeidimą, pastabų ir vertinimo pažymių neatitikimą bei akivaizdžią vertinimo klaidą. Be to, pareiškėjas remiasi teisės į gynybą pažeidimu, kadangi sprendimas buvo pagrįstas vidaus audito ataskaita, su kuria pareiškėjas niekada nebuvo susipažinęs, bei tariamais vertinimo kriterijais, apie kuriuos, pareiškėjo teigimu, jam nebuvo pranešta.